**Osman II.** (osm. tur. عثمان ثانى; po turecky známy ako *Genç Osman* – Osman Mladý; \* 3. november 1604, Konštantínopol, Osmanská ríša – † 20. máj 1622, Konštantínopol, Osmanská ríša) bol sultán v Osmanskej ríši od roku 1618 až do svojej smrti 20. mája 1622.

Mladosť
-------

Osman II. sa narodil v paláci Topkapı v Konštantínopole. Bol synom sultána Ahmeda I. a jeho konkubíny Mahfiruz Hatun. Podľa tradície mu už vo veľmi nízkom veku matka zaistila výchovu a vzdelanie. Vďaka tomu bol Osman známy ako básnik a ovládal veľa jazykov, vrátane arabčiny, perzštiny, gréčtiny, latinčiny a taliančiny. Osman sa narodil jedenásť mesiacov po tom ako jeho otec Ahmed I. usadol na trón. Podľa zahraničného pozorovateľa bol Osman jeden z najkultivovanejších osmanských princov.

Osman nezískal trón hneď po smrti otca, čo bolo najskôr kvôli tomu, že jeho matka nebola obľúbenou ani hlavnou konkubínou. Jeho matka v tej dobe zomrela alebo bola vyhnaná do exilu.

Vláda
-----

Osman II. nastúpil na trón vo svojich štrnástich rokoch po tom, čo bol jeho strýko Mustafa I. zosadený. Aj cez neobvyklý nízky vek sa snažil ako vládca presadiť a po tom, čo bránil východné hranice ríše pred Safíjovcami z Perzie, podnikol výpravu do Poľska počas Moldavskej magnátskej vojny. V roku 1621 nútene podpísal mierovú dohodu s Poľskom po bitke pri Chotíne; domov do Konštantínopola sa vrátil so zahanbenými janičiarmi, ktorí ho nazývali zbabelcom. Pobúrený boli aj štátnici. 

Základnú a zároveň výnimočnú slabosť mal Osman II. kvôli neprítomnosti ženskej moci v háreme. Od roku 1620 až do svojej smrti zastupovala Válide sultán obyčajná dojka. Tá sa ale nikdy nemohla vyrovnať Mustafovej matke, ktorá žila v starom paláci. Aj keď mal na svojej strane všetkých hlavných eunuchov, nemohol tým nahradiť absenciu ženy, ktorá v tomto období mala veľký význam; obzvlášť, keď bol Osman tak mladým panovníkom, neprítomnosť matky ovplyvnila dĺžku jeho vlády. Podľa Piterburga nemal Osman II. ani žiadnu Haseki Sultán (konkubínu s deťmi, milenku), aj keď Pierce tvrdí, že jeho Haseki bola Ayşe Hatun. Aj keby tomu tak bolo, Ayşe by nemohla byť Válide sultán v dobe vlády svojho muža.

Smrť
----

Vzhľadom k protiváhe vplyvu janičiarov nechal Osman II. zavrieť ich obchody s kávou a začal plánovať vybudovanie novej a oddanejšej armády, ktorej hlavnou súčasťou mali byť anatolský sekbanovia. Výsledkom tohto plánu bolo povstanie priamo v paláci, organizované janičiarmi. Tí mladého sultána uväznili vo veži Yedikule, kde bol nakoniec uškrtený. Po jeho smrti mu bolo odrezané ucho, ktoré ukázali Halime Sultán a sultánovi Mustafovi I. aby potvrdili jeho smrť a aby sa už Mustafa nemusel dlhšie báť svojho synovca. Bolo to po prvýkrát v Osmanskej histórii čo bol sultán popravený janičiarmi.

Rodina
------

**Konkubíny**

Osman mal tri konkubíny:

* Ayşe Sultán, jeho Haseki, neznámeho pôvodu
* Žena, ktorá tvrdila, že je dcérou astrológa a vnučkou Pertev Mehmeda Pašu, neznáme meno aj pôvod
* Akile Hatun (v háreme od roku 1622), dcéra Šejk-ul-Islama Mehmeda Esadullaha Efendiho

**Syn**

Osman mal jedného syna:

* Şehzade Ömer (20. október 1621 - 5. február 1622)

V populárnej kultúre
--------------------

Postava Osmana II. sa vyskytuje v tureckom televíznom seriály *Muhteşem Yüzyıl: Kösem,* kde ho stvárnil herec Taner Ölmez.

Referencie
----------

1. ↑  SHAW, Stanford J.. *Studies in Ottoman and Turkish History*. Piscataway, NJ, USA : Gorgias Press, 2011-12-31. Dostupné online. ISBN 978-1-4632-3371-6.
2. ↑  SAKAOĞLU, Saim. Our Rector from Paris. *Journal of Turkish Studies*, 2011, roč. Volume 6 Issue 3, čís. 6, s. 5–7. Dostupné online [cit. 2020-03-02]. ISSN 1308-2140. DOI: 10.7827/turkishstudies.2681.
3. ↑  PITERBERG, GABRIEL, 1955-. *An Ottoman tragedy : history and historiography at play*. Berkeley, CA : University of California Press, 2003. Dostupné online. ISBN 978-0-520-93005-6.
4. ↑  VATIN, Nicolas. Aux origines du pélérinage à Eyüp des sultans ottomans. *Turcica*, 1995-01-01, roč. 27, čís. 0, s. 91–99. Dostupné online [cit. 2020-03-02]. ISSN 0082-6847. DOI: 10.2143/turc.27.0.2004357.
5. ↑  PITERBERG, GABRIEL, 1955-. *An Ottoman tragedy : history and historiography at play*. Berkeley, CA : University of California Press, 2003. Dostupné online. ISBN 978-0-520-93005-6.

Iné projekty
------------

Commons
* Spolupracuj na Commons Commons ponúka multimediálne súbory na tému **Osman II.**

Zdroj
-----

*Tento článok je čiastočný alebo úplný preklad článku Osman II na anglickej Wikipédii.*

  


|  |
| --- |
| Osman II.**Osmanská dynastia****Narodenie:** 3. november 1604  **Úmrtie:** 20. máj 1622 |
| Vladárske tituly |
|
| Predchodca**Mustafa I.** | **Sultán Osmanskej ríše**26. február 1618 – 20. máj 1622 | Nástupca**Mustafa I.** |
|
| Predchodca**Mustafa I.** | **Kalif Osmanského kalifátu**26. február 1618 – 20. máj 1622 | Nástupca**Mustafa I.** |

Autoritné údaje: * BnF: 16553497x
* GND: 124668526
* ISNI: 0000 0003 5714 1480
* LCCN: n94059804
* VIAF: 195818854
* WorldCat: lccn-n94059804